
DR.30.10.2008 81 
 
 
 Dato’ Chor Chee Heung:  Saya mempunyai 75 muka surat, sekarang baru 
sampai 20. 

 Dato’ Ismail Kasim [Arau]:  Yang ini perlu penjelasan Yang Berhormat Timbalan 
Menteri.  Perlu sangat penjelasan sebab majikan menganaktirikan pekerja tempatan kerana 
utamakan pada pekerja asing.  Hotel di Langkawi contohnya.  Kita benarkan ini tetapi 
disalahgunakan oleh rakyat kita sendiri. 

 Dato’ Chor Chee Heung:  Yang Berhormat boleh utarakan soalan, cadangan 
kepada kementerian lain sebab ini bukan kementerian saya. 

 Dato’ Ismail Kasim [Arau]:  Akan tetapi outsourcing kemasukan buruh asing di 
bawah Kementerian Luar Negeri. 

Dato’ Chor Chee Heung:  Itu memanglah.  Baiklah Tuan Yang di-Pertua, saya 
teruskan. 

Tuan Yang di-Pertua:  Sila, teruskan. 

Dato’ Chor Chee Heung:  Yang Berhormat Ipoh Timur minta kerajaan 
menyatakan sama ada benar pada 12 Februari 2007, Ketua Polis Negara telah menulis 
surat kepada Kementerian Kewangan untuk mendapatkan kelulusan pembelian secara 
rundingan terus 8 unit helikopter daripada syarikat Eurocopter Sdn. Bhd. dengan nilai 
RM350 juta berbanding dengan peruntukan asal RM272 juta yang diluluskan.  Apakah 
benar pembelian helikopter PDRM telah pun diluluskan oleh Kementerian Kewangan? 

Tuan Yang di-Pertua, dalam Rancangan Malaysia Kesembilan, Polis Diraja 
Malaysia memang telah diperuntukkan sebanyak RM272 untuk perolehan 8 unit helikopter.  
Walau bagaimanapun, kerajaan dalam hal ini telah pun memutuskan bahawa perolehan 
tersebut hanya dilakukan dalam Rancangan Malaysia Kesepuluh.  Oleh yang demikian, 
soal Ketua Polis Negara berbincang dengan mana-mana pihak ataupun mana-mana 
syarikat untuk mendapatkan kos seperti yang dinyatakan sebanyak RM350 juta bagi tujuan 
rundingan terus memang tidak benar dan tak perlu kita panjangkan perbincangan sebab 
tidak ada sebarang pembelian buat masa ini.  Kerajaan pun tidak luluskan pembelian ini. 

 Tuan Lim Kit Siang [Ipoh Timur]:  Penjelasan.  Bukankah benar bahawa pada 
tarikh yang berkenaan Ketua Polis Negara ada menulis surat itu kepada Menteri Kewangan 
mengenai cadangan kontrak sewaan helikopter kepada Polis Diraja Malaysia selama 30 
tahun?  Ia adalah satu angka yang besar iaitu RM20 bilion.  Akibat itu hal yang lain.  
Adakah itu tanggungjawab seorang Ketua Polis Negara?  Tanggungjawab seorang Ketua 
Polis Negara ialah untuk menjaga, kurangkan jenayah dan bukan untuk melobi, pelobi 
untuk syarikat-syarikat tertentu mengenai pembelian helikopter polis atau mengenai e-
Police Solution yang RM4.2 bilion.  

Bukankah ini penyelewengan khasnya ada conflict of interest.  Semalam Yang 
Berhormat pun ada di sini dan Menteri di Jabatan Perdana Menteri kata bahawa akibat 
daripada kemerosotan ekonomi, antara projek yang dibekukan ialah pembelian 21 buah 
helikopter polis.  Bolehkah Yang Berhormat terangkan mengenai perkara ini.  

 Dato’ Chor Chee Heung:  Terima kasih Yang Berhormat Ipoh Timur.  Setakat ini 
dalam kefahaman saya pihak polis memang mempunyai hasrat untuk mengadakan 
helikopter untuk menambah lagi kecekapan dari segi menjalankan tugas, tetapi saya tidak 
mempunyai sebarang maklumat iaitu Ketua Polis Negara telah pun menghantar surat 
kepada Kementerian Kewangan seperti di dakwa oleh Yang Berhormat.  Saya tak 
mempunyai maklumat langsung. 

 Tuan Lim Kit Siang [Ipoh Timur]:  Tak boleh nafikanlah tadi atau Yang 
Berhormat... 

 Dato’ Chor Chee Heung:  Buat masa ini tak ada apa. 

Tuan Yang di-Pertua:  Yang Berhormat Ipoh Timur,  saya cukup hormat sama 
Yang Berhormat Ipoh Timur.  Kalau bercakap tengoklah sebelah sedikit. 



Dato' Ismail Kasim [Arau]: Yang ini perlu penjelasan Yang Berhormat Timbalan Menteri. Perlu sangat penjelasan sebab majikan menganaktirikan pekerja tempatan kerana utamakan pada pekerja asing. Hotel di Langkawi contohnya. Kita benarkan ini tetapi disalahgunakan oleh rakyat kita sendiri. Dato' Chor Chee Heung: Yang Berhormat boleh utarakan soalan, cadangan kepada kementerian lain sebab ini bukan kementerian saya. Dato' Ismail Kasim [Arau]: Akan tetapi outsourcing kemasukan buruh asing di bawah Kementerian Luar Negeri. Dato' Chor Chee Heung: Itu memanglah. Baiklah Tuan Yang di-Pertua, saya teruskan. Tuan Yang di-Pertua: Sila, teruskan. Dato' Chor Chee Heung: Yang Berhormat Ipoh Timur minta kerajaan menyatakan sama ada benar pada 12 Februari 2007, Ketua Polis Negara telah menulis surat kepada Kementerian Kewangan untuk mendapatkan kelulusan pembelian secara rundingan terus 8 unit helikopter daripada syarikat Eurocopter Sdn. Bhd. dengan nilai RM350 juta berbanding dengan peruntukan asal RM272 juta yang diluluskan. Apakah benar pembelian helikopter PDRM telah pun diluluskan oleh Kementerian Kewangan?. Tuan Yang di-Pertua, dalam Rancangan Malaysia Kesembilan, Polis Diraja Malaysia memang telah diperuntukkan sebanyak RM272 untuk perolehan 8 unit helikopter. Walau bagaimanapun, kerajaan dalam hal ini telah pun memutuskan bahawa perolehan tersebut hanya dilakukan dalam Rancangan Malaysia Kesepuluh. Oleh yang demikian, soal Ketua Polis Negara berbincang dengan mana-mana pihak ataupun mana-mana syarikat untuk mendapatkan kos seperti yang dinyatakan sebanyak RM350 juta bagi tujuan rundingan terus memang tidak benar dan tak perlu kita panjangkan perbincangan sebab tidak ada sebarang pembelian buat masa ini. Kerajaan pun tidak luluskan pembelian ini. Tuan Lim Kit Siang [Ipoh Timur]: Penjelasan. Bukankah benar bahawa pada tarikh yang berkenaan Ketua Polis Negara ada menulis surat itu kepada Menteri Kewangan mengenai cadangan kontrak sewaan helikopter kepada Polis Diraja Malaysia selama 30 tahun? Ia adalah satu angka yang besar iaitu RM20 bilion. Akibat itu hal yang lain. Adakah itu tanggungjawab seorang Ketua Polis Negara? Tanggungjawab seorang Ketua Polis Negara ialah untuk menjaga, kurangkan jenayah dan bukan untuk melobi, pelobi untuk syarikat-syarikat tertentu mengenai pembelian helikopter polis atau mengenai e- Police Solution yang RM4.2 bilion. Bukankah ini penyelewengan khasnya ada conflict of interest. Semalam Yang Berhormat pun ada di sini dan Menteri di Jabatan Perdana Menteri kata bahawa akibat daripada kemerosotan ekonomi, antara projek yang dibekukan ialah pembelian 21 buah helikopter polis. Bolehkah Yang Berhormat terangkan mengenai perkara ini. Dato' Chor Chee Heung: Terima kasih Yang Berhormat Ipoh Timur. Setakat ini dalam kefahaman saya pihak polis memang mempunyai hasrat untuk mengadakan helikopter untuk menambah lagi kecekapan dari segi menjalankan tugas, tetapi saya tidak mempunyai sebarang maklumat iaitu Ketua Polis Negara telah pun menghantar surat kepada Kementerian Kewangan seperti di dakwa oleh Yang Berhormat. Saya tak mempunyai maklumat langsung. Tuan Lim Kit Siang [Ipoh Timur]: Tak boleh nafikanlah tadi atau Yang Berhormat... Dato' Chor Chee Heung: Buat masa ini tak ada apa. Tuan Yang di-Pertua: Yang Berhormat Ipoh Timur, saya cukup hormat sama Yang Berhormat Ipoh Timur. Kalau bercakap tengoklah sebelah sedikit.